als_Latn dik_Latn sag_Latn
Shkup: Aksidenti masiv, 19 makina dhe 9 të lënduar (FOTO-VIDEO)
Autoritetet saktësuan numrin e makinave që u përfshinë në aksidentin masiv të mëngjesit të sotëm, si dhe të personave që morën dëmtime. Sipas të dhënave zyrtare, në aksident janë përfshirë gjithsej 19 makina. Si pasojë e aksidentit, 9 persona kanë marrë dëmtime të lehta dhe janë transportuar në klinikat e Shkupit.
Policia po heton shkaqet e aksidentit, që mendohet se kanë të bëjnë me dukshmërinë e ulët për shkak të mjegullës.
Bëhet e ditur se edhe në njërën nga pikat pagesore në magjistralen Kumanovë-Shkup gjithashtu ka ndodhur një aksident zinxhir, ku janë përplasur disa automjete. Edhe në këtë aksident përveç dëmit material, nuk ka viktima në njerëz.
Ndryshe nëpër rrugët në shtet komunikacioni po zhvillohet me dukshmëri të zvogëluar deri në 50 metra, sidomos në akset rrugore Veles-Shkup, Katllanovë-Veles, Tetovë, Makedonski Brod, Pavleshenci, Koçan, Dellçevë dhe Strumicë.
als_Latn als_Latn als_Latn als_Latn als_Latn